నువాన్ కులశేఖర

కులశేఖర ముదియన్సేలగే దినేష్ నువాన్ కులశేఖర (జననం 1982, జూలై 22 ) మాజీ శ్రీలంక క్రికెటర్. క్రికెట్ లోని అన్ని ఫార్మాట్లలో ఆడాడు. ప్రపంచ క్రికెట్‌లో అత్యుత్తమ స్వింగ్ బౌలర్‌లలో ఒకరిగా పరిగణించబడుతున్నాడు, ఇతను కిరిండివేల సెంట్రల్ కళాశాలలో చదువుకున్నాడు.

2014 ఐసీసీ వరల్డ్ ట్వంటీ 20 గెలిచిన జట్టులో కీలక సభ్యుడిగా, 2007 క్రికెట్ ప్రపంచ కప్, 2011 క్రికెట్ ప్రపంచ కప్, 2009 ఐసీసీ వరల్డ్ ట్వంటీ 20, 2012 ఐసీసీ వరల్డ్ ట్వంటీ 20 ఫైనల్స్‌కు చేరిన జట్టులో సభ్యుడిగా ఉన్నాడు. 2016 జూన్ లో కులశేఖర పరిమిత ఓవర్ల క్రికెట్ ఆడటానికి టెస్ట్ క్రికెట్ నుండి రిటైర్ అయ్యాడు. 2019 జూలైలో అంతర్జాతీయ క్రికెట్‌కు రిటైర్మెంట్ ప్రకటించాడు. 2019 జూలై 31న శ్రీలంక, బంగ్లాదేశ్ మధ్య జరిగిన మూడో వన్డే కులశేఖరకు అంకితం చేయబడింది.

అంతర్జాతీయ కెరీర్ 
2003 నవంబరు 18న దంబుల్లాలో ఇంగ్లాండ్‌పై వన్డే అంతర్జాతీయ క్రికెట్ లోకి అరంగేట్రం చేశాడు. ఇంగ్లాండ్‌ను 88 పరుగులకే ఆలౌట్ చేయడంలో ఇతను బౌలింగ్ లో (2–19) రాణించాడు. శ్రీలంక 10 వికెట్ల తేడాతో మ్యాచ్‌ను గెలుచుకోవడానికి 14 ఓవర్ల కంటే తక్కువ సమయం తీసుకుంది. 2005 ఏప్రిల్ 4న న్యూజిలాండ్‌లోని నేపియర్‌లో న్యూజిలాండ్‌తో జరిగిన టెస్టు-క్రికెట్‌లో శ్రీలంక 100వ టెస్ట్ క్యాప్‌గా అరంగేట్రం చేశాడు. ఈ మ్యాచ్ లో ఒక వికెట్ మాత్రమే తీసుకున్నాడు. మ్యాచ్ డ్రా కావడంతో డకౌట్ చేశాడు. 2008 అక్టోబరు 11న పాకిస్థాన్‌తో జరిగిన మ్యాచ్ ద్వారా ట్వంటీ20 అంతర్జాతీయ క్రికెట్ లోకి అరంగేట్రం చేశాడు. ఆడాడు. ఇతను 3.5 ఓవర్లలో 36 పరుగులు సాధించాడు, ఇందులో పాకిస్తాన్ మూడు వికెట్ల తేడాతో విజయం సాధించింది.

పదవీ విరమణ 
2016 జూన్ 1 పరిమిత ఓవర్ల అంతర్జాతీయ మ్యాచ్‌లపై దృష్టి సారించేందుకు కులశేఖర టెస్ట్ క్రికెట్ నుండి రిటైర్మెంట్ ప్రకటించాడు. 21 టెస్టులు ఆడాడు, 48 వికెట్లు తీశాడు. 2014 జూన్ లో లార్డ్స్‌లో తన చివరి టెస్ట్ ఆడాడు (డ్రా).

2019 క్రికెట్ ప్రపంచ కప్ సందర్భంగా సహచర శ్రీలంక పేసర్ లసిత్ మలింగ కులశేఖరతో వన్డే క్రికెట్ నుండి రిటైర్ కావాలనుకుంటున్నట్లు సూచించాడు. అయితే, శ్రీలంక క్రికెట్, సెలక్షన్ కమిటీ, బంగ్లాదేశ్ పర్యటన కోసం వన్డే జట్టు నుండి కులశేఖరను మాత్రమే తొలగించారు. కలిసి వీడ్కోలు మ్యాచ్ ఆడాలని మలింగ చేసిన అభ్యర్థనను పరిగణనలోకి తీసుకోవాలని కోరుతూ కులశేఖర శ్రీలంక క్రికెట్‌కు లేఖ పంపారు; ఎటువంటి సమాధానం రాకపోవడంతో 2019 జూలై 24న అంతర్జాతీయ క్రికెట్ నుండి రిటైర్మెంట్ ప్రకటించాడు.

బంగ్లాదేశ్‌లో జరిగిన తొలి వన్డే సిరీస్ తర్వాత మలింగ వన్డే క్రికెట్‌కు కూడా రిటైర్మెంట్ ప్రకటించాడు. సిరీస్‌లోని మూడో వన్డేను కులశేఖరకు అంకితం చేస్తున్నట్లు శ్రీలంక క్రికెట్ ప్రకటించింది. ఈ మ్యాచ్‌లో శ్రీలంక గెలిచి, బంగ్లాదేశ్‌తో సిరీస్‌ను 3-0తో ముగించింది.

రికార్డులు 

 నంబరు-ఎనిమిదో స్థానంలో బ్యాటింగ్ లో శ్రీలంక తరఫున అత్యధిక వన్డే స్కోరు - 73
 టీ20లో అత్యంత ఆర్థికపరమైన స్పెల్ - నెదర్లాండ్స్‌పై 0.00
 టీ20లో 0.00 ఎకానమీని నమోదు చేసిన ఏకైక బౌలర్
 టీ20లో అత్యధిక మెయిడి ఓవన్లు - ఐదు

కోచింగ్ కెరీర్ 
2020 లంక ప్రీమియర్ లీగ్ కోసం కాండీ టస్కర్స్ ఫ్రాంచైజీకి బౌలింగ్ కోచ్‌గా నియమితుడయ్యాడు.

అరెస్టు 
2016 సెప్టెంబరు 19న రోడ్డు ప్రమాదంలో 28 ఏళ్ళ మోటార్‌సైకిల్‌దారుడు మృతి చెందడంతో కులశేఖరను కడవత పోలీసులు అదుపులోకి తీసుకున్నారు. మహారా మేజిస్ట్రేట్ ముందు హాజరుపరిచారు, SLR 500,000 బెయిల్‌పై విడుదలయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1982 జననాలు
శ్రీలంక వ్యక్తులు
శ్రీలంక క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు